**SÄÄDÖSHANKEPÄÄTÖS**

|  |  |
| --- | --- |
| **Hankkeen nimi** | Hallituksen esitys sähköisen viestinnän palveluista annetun lain ja julkisen hallinnon turvallisuusverkkotoiminnasta annetun lain muuttamisesta |
| **Hankkeen numero** | LVM/701/03/2018 |
| **Vastuuyksikkö** | Verkko-osasto, toimintavarmuusyksikkö |
| **Vastuullinen yksikön päällikkö** | Yksikön johtaja Päivi Antikainen (toimintavarmuusyksikkö) |
| **Vastuuvirkamies** | Antti-Jussi Lankinen |
| **Tukivirkamies** | Mira Karppanen, Tanja Müller, Eeva Lantto (VM) |
| **Säädöksen tekninen valmistelija** | Heli Matomäki  |
| **Hankkeen tausta** | Toimintakriittinen viranomaisviestintä on keskeinen osa yhteiskunnan kokonaisturvallisuutta. Suomen olemassa oleva langaton viranomaisviestintä perustuu Virve-verkkoon, joka ei pysty vastaamaan jo selvästi tunnistettuihin tulevaisuuden tarpeisiin, koska se ei mahdollista laajakaistaista viranomaisviestintää. Siirtymä laajakaistaiseen viranomaisviestintään on merkittävä, koska se parantaa tilannekuvan tarkkuutta ja helpottaa ripeää viranomaisvastetta mm. erityyppisissä onnettomuus- ja häiriötilanteissa. Talouspoliittinen ministerivaliokunta päätti 18.12.2017, että uusi palvelu toteutetaan palvelumallilla, jossa verkko-operaattorina toimii kilpailutuksen perusteellavalittu kaupallinen teleyritys ja palveluoperaattorina Suomen Erillisverkot Oy tai sen tytäryhtiö. Lisäksi päätettiin, että valtiovarainministeriö ja liikenne- ja viestintäministeriö käynnistävät yhteistoiminnassa tarvittavan lainsäädännön ja muun normiston uudistamistyön, jossa varmistetaan viranomaisille aikakriittisen kommunikaation turvaamiseksi etuoikeus liikenteeseen (prioriteetti), tarvittavan tiedonsiirtokapasiteetin käyttö ruuhkatilanteissa (altapurku) ja kansallinen verkkovierailu (roaming) kaupallisissa verkoissa sekä muut tarvittavat tekniset ja toiminnallisetedellytykset. Valtionvarainministeriö, joka vastaa turvallisuusverkkotoiminnan ohjauksesta ja valvonnasta, on hankkeistamassa Mobiilin viranomaisviestinnän (MoVi) kokonaisratkaisua aikataululla, jossa verkko-operaattoria olisi määrä päästä kilpailuttamaan jo vuoden 2019 alkupuolella. Käsillä oleva säädöshanke on kiinteässä yhteydessä MoVi-hankkeeseen muun muassa siten, että säädösvalmistelun sidosryhmävuorovaikutuksessa hyödynnetään MoVi-hankkeen valmista sidosryhmäverkostoa. Käsillä oleva hankepäätös koskee mobiilin laajakaistaisen viranomaisviestinnän edellyttämiä lainsäädäntömuutoksia, jotka kohdistuvat lakiin sähköisen viestinnän palveluista (917/2014) ja lakiin julkisen hallinnon turvallisuusverkkotoiminnasta (10/2015, ”turvallisuusverkkolaki”). Jälkimmäinen laki kuuluu valtiovarainministeriön toimivaltaan, joten yhteisen hallituksen esityksen muodostava säädöshanke perustuu siihen, että liikenne- ja viestintäministeriö pyytää valtiovarainministeriöltä turvallisuusverkkolain muutosten osalta esittelylupaa. |
| **Hankkeen tavoite ja vaikutukset** | Säädöshankkeella mahdollistetaan uudenlainen viranomaisviestintäpalveluratkaisu, jossa kaupallinen teleyritys (verkko-operaattorina) tarjoaa matkaviestinverkkoaan hyödynnettäväksi viranomaisviestintäpalvelua varten. Käyttäjäviranomaisen ja kaupallisen teleyrityksen välissä viranomaisviestintäpalvelun tarjoajana (palveluoperaattori) toimii turvallisuusverkkolain mukainen palveluntuottaja Suomen Erillisverkot Oy. Sähköisen viestinnän palveluista annetun lain säädösmuutoksilla mahdollistetaan viranomaisviestintäpalvelun tarjoaminen kaupallisessa matkaviestinverkossa siten, että verkkoneutraliteetin estämättä viranomaisviestinnälle varmistetaan kolme keskeistä viranomaistoiminnetta. Nämä viranomaistoiminteet ovat viranomaisviestinnän etuoikeustoiminne, verkon ruuhkautumisen tilannetta varten toteutettava altapurkutoiminne, ja viranomaisviestinnän kansallinen verkkovierailu niissä tilanteissa, jolloin kilpailutuksella valittu ensisijainen verkko ei ole käytettävissä. Virve-verkon on tarkoitus toimia siirtymäajan uuden laajakaistaisen viranomaisviestintäpalvelun rinnalla. Näiden viranomaisviestintää koskevien palveluiden käyttöoikeussääntely tarkistetaan. Turvallisuusverkkolakiin tehtävillä muutoksilla säädettäisiin sekä Virve-verkon tarjoamisesta että uuden viranomaisviestintäpalvelun palveluoperoinnista mainitun lain mukaisena palvelutuotantona. Hankkeessa toteutettavien säädösmuutosten yhteiskunnalliset hyödyt ovat merkittävät, koska uusi viranomaisviestintäpalvelu mahdollistaa laajakaistaisen viestinnän (mm. videokuvan siirto) myötä viranomaisviestinnän kehittämisen ja näin parantaa tilannekuvan tarkkuutta sekä viranomaisvastetta. Ratkaisu yhdistää valtion ja yksityisen sektorin teletoiminnan voimavaroja kustannustehokkaalla tavalla viranomaisten laajakaistaisen viranomaisviestintäpalvelun toteuttamiseksi.  |
| **Hankkeeseen liittyvä TEAS –toiminta** | Säädöshankkeen toteuttamisessa hyödynnetään laajakaistaisen viranomaisviestinnän valmistelussa tehtyjä selvityksiä ja saatavilla olevia muita kansallisia ja kansainvälisiä selvityksiä. |
| **Arvioitu aikataulu**  | *Toimenpide* | *Arvio aikataulusta* |
| Hanke alkaa | Huhtikuu 2018 |
| Arviomuistio mahdollisista säädösvalmistelutarpeista | 17.5.2018 |
| Johtopäätökset esivalmistelusta | 24.5 2018 |
| Dispositio HE:sta | 24.5 2018 |
| Luonnos yleisperusteluista | 24.5.2018 |
| Pykäläluonnokset | 31.5.2018 |
| Luonnos yksityiskohtaisista perusteluista | 31.5.2018 |
| HE luonnos lausuntokierroksella | 27.6.2018-15.82018 |
| Lausuntotiivistelmä | syyskuu 2018 |
| Osaston johtoryhmän puolto | lokakuu 2018 |
| Ministerin hyväksyntä | lokakuu 2018 |
| Ministerityöryhmä |  |
| Käännös | lokakuu 2018 |
| Laintarkastus | syyskuu 2018 |
| Laintarkastuksen aiheuttamat muutokset tehty | lokakuu 2018 |
| Rahakuntakäsittely |  |
| Valtioneuvostokäsittely | 8.11.2018 |
| Eduskuntakäsittely alkaa | marraskuu 2018 |
| TP vahvistaa lain  |  |
| Lain voimaantulo | alkuvuodesta 2019 |
|  |  |
| **Hankkeen suhde** * **hallitusohjelmaan**
* **muihin hankkeisiin**

**Sääntelytarpeen perustelut ja miten edistää normin-perkuuta** | Hankkeella edistetään pääministeri Juha Sipilän hallituksen kärkihanketta digitaalisen liiketoimintaympäristön rakentamisesta, koska hankkeella toteutetaan viranomaisviestintää kaupallisen viestintäinfrastruktuurin yhteydessä. PRS-palvelun ja käsillä olevan hankkeen palveluoperoinnin synergiat ovat selvityksessä.Viranomaisviestinnän toteuttaminen kaupallisen verkon avulla edellyttää verkkoneutraliteetista poikkeavia viranomaistoiminteita, joista on säädettävä lailla. Valittu kaksitasoinen operaattorirakenne puolestaan edellyttää välttämättä säädösmuutoksia sekä kaupallista teletoimintaa sääntelevään lakiin sähköisen viestinnän palveluista (917/2014) että lakiin julkisen hallinnon turvallisuusverkkotoiminnasta (10/2015).Vaikka hanke ei edistä norminpurkua, siinä ehdotettu lisäsääntely on määrältään vähäistä ja tarkoin kohdennettua.  |
| **Viestintä ja vuorovaikutus** | Hanke valmistellaan avoimesti ja vuorovaikutuksessa sidosryhmien kanssa. Kuulemisessa hyödynnetään myös VM:n MoVi-hankkeen valmista sidosryhmäforumia. |
| **Asianosaisten kuuleminen** | Lausuntokierros järjestettiin kesällä 2018 ja valmistelun aikana kuullaan sidosryhmiä. |
| **Raportointi** |  |
| **Huomautuksia** | Säädöshankepäätöstä päivitettiin aikataulullisista syistä. |
| **Päiväys** | 4.10.2018 |

|  |  |  |
| --- | --- | --- |
| **Säädöshankepäätöksen** **käsittely** | Osaston johtoryhmän puolto |  |
| Virkamiesjohtoryhmän puolto |  |
| Ministerin johtoryhmän tai ministerin hyväksyntä | lokakuu 2018 |